section_heading: Početci obnove: elektroenergetski sustav
paragraph_text: Nakon obnove bilo je moguće ponovo staviti u korištenje neke dalekovode koji su prolazili okupiranim dijelom Istočne Slavonije, te je u razdoblju od 28. lipnja do 31. srpnja i potom od 21. listopada do 6. studenoga 1996. god., uz angažiranje mađarskog poduzeća OVIT Hrvatska elektroprivreda uspjela izvesti popravak ratnih oštećenja 400 kilovoltnog dalekovoda Ernestinovo– Tumbri. Od lipnja 1997. godine je počela postupna reintegracija distribucijske infrastrukture, preuzimanjem 16 radnika koji su na području Vukovara radili na tim poslovima tijekom okupacije. Nakon pune reintegracije 15. siječnja 1998. godine moglo se pristupiti obnovi sustava koji bio znatno oštećen tijekom ratnih događanja, te zapušten zbog nedovoljnog održavanja i izložen dodatnim štetama zbog brojnih krađa opreme na dijelovima sustava koji nisu bili pod naponom.<ref>